|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Raimundas Leonas Rajeckas** |
| --- |
| Gimė | 1937 m. spalio 27 d.Šiauliai |
| Mirė | 1997 m. rugpjūčio 11 d. (59 metai)Vilnius |
| Palaidotas (-a) | Rokantiškių kapinėse |
| Vaikai | Arnoldas |
|  |
| Veikla | ekonomistas, habilituotas socialinių mokslų daktaras, profesorius, akademikas, Lietuvos politinis ir visuomenės veikėjas |
| Partija | 1988 m. Lietuvos Persitvarkymo Sąjūdis |
|  |
| Alma mater | 1959 m. Kauno politechnikos institutas |

**Raimundas Leonas Rajeckas** (1937 m. spalio 27 d. Šiauliuose – 1997 m. rugpjūčio 11 d. Vilniuje) – ekonomistas, habilituotas socialinių mokslų daktaras, profesorius, akademikas, Lietuvos politinis ir visuomenės veikėjas.

Biografija
----------

Tėvas Leonas Rajeckas, Lietuvos kariuomenės pulkininkas areštuotas 1941 m. birželį ir ištremtas į Norilską, kur ir mirė. Motina Ona Kavaliūnaitė-Rajeckienė visą gyvenimą buvo mokytoja. Šeima 1942 m. persikėlė gyventi į Panevėžį, kur gyveno iki 1960 m. 1954 m. baigė Panevėžio 1-ąją vidurinę mokyklą, 1959 m. baigė Kauno politechnikos institutą. 1970 m. habilituotas socialinių mokslų daktaras, 1972 m. profesorius.

1959–1964 m. dirbo gamyboje nuo meistro iki gamyklos direktoriaus. 1964 m. įstojo į aspirantūrą ir mokslui bei pedagoginei veiklai paskyrė tolesnį gyvenimą. 1973 m. Liaudies ūkio planavimo ir ekonomikos instituto direktorius. 1987–1992 m. Vilniaus universiteto Ekonomikos fakulteto profesorius. Ekonominės kibernetikos katedros vedėjas, Lietuvos mokslų akademijos akademikas – sekretorius, 1987–1992 m. viceprezidentas.

1988–1990 m. Sąjūdžio Seimo tarybos narys. 1993–1994 m. Lietuvos Prezidento vyriausiasis patarėjas. 1994–1996 m. Lietuvos Respublikos Nepaprastasis ir įgaliotasis ambasadorius Jungtinėje Didžiosios Britanijos ir Šiaurės Airijos Karalystėje. Sugrįžęs iš Londono paskelbė atvirą laišką Respublikos Prezidentui, protestuodamas prieš jo vykdomą šalies vidaus ir užsienio politiką. 1996–1997 m. Seimo narys.

Sukūrė tarptautiniu mastu pripažintą mokslinę mokyklą, išugdė 37 mokslų daktarus, yra paskelbęs per du šimtus mokslo darbų. Keletą kartų stažavo JAV Harvardo universitete, skaitė paskaitas keliuose Amerikos universitetuose. 1987 m. nusipelnęs mokslo veikėjas. 1989 m. Lietuvos valstybinės premijos laureatas.

Sūnus Arnoldas.

Raimundas Leonas Rajeckas palaidotas Rokantiškių kapinėse.

| Politinis postas |
| --- |
| Prieš tai:**Vincas Balickas** | **Lietuvos ambasadorius Jungtinėje Karalystėje** 1994 - 1996 m. | Po to:**Justas Vincas Paleckis** |

|  |  |  |  |
| --- | --- | --- | --- |
| 

| Ž • A • R**Lietuvos Persitvarkymo Sąjūdžio Iniciatyvinės grupės nariai** |
| --- |
|  |
| 
Regimantas Adomaitis • Vytautas Jurgis Bubnys • Juozas Bulavas • Antanas Buračas • Algimantas Čekuolis • Virgilijus Juozas Čepaitis • Vaclovas Daunoras • Sigitas Geda • Bronislovas Genzelis • Arvydas Juozaitis • Julius Juzeliūnas • Algirdas Kaušpėdas • Česlovas Kudaba • Bronislavas Juozas Kuzmickas • Vytautas Landsbergis • Bronius Leonavičius • Meilė Lukšienė • Alfonsas Maldonis • Justinas Marcinkevičius • Alvydas Medalinskas • Jokūbas Minkevičius • Algimantas Nasvytis • Romualdas Ozolas • Romas Pakalnis • Saulius Pečiulis • Vytautas Petkevičius • Kazimira Prunskienė • Vytautas Radžvilas • Raimundas Leonas Rajeckas • Artūras Skučas • Gintaras Songaila • Arvydas Šaltenis • Vitas Tomkus • Zigmas Vaišvila • Arūnas Žebriūnas  |

 |